Avocatul lui Georgescu este cel care a cerut rejudecarea procesului soților Ceaușescu. „Avem un contract, l-am mai reprezentat”
În fața Parchetului General au venit miercuri, 26 februarie, mai mulți susținători ai fostului candidat la alegerile prezidențiale, Călin Georgescu. Politicianul a fost adus la audieri într-un dosar legat de crearea unei grupări cu caracter fascist. Printre cei prezenți miercuri se numără și avocatul Bogdan Petre, care se recomandă drept parte din echipa de apărare a lui Georgescu, și care cerea anularea condamnării la moarte a soților Nicolae și Elena Ceaușescu.